Publication: Magyar Közlöny
Issue: MK-2005-87 (Year: 2005, Number: 87)
Era: 2004-2010
Section: Az Egységes Munkaügyi Nyilvántartás (továbbiakban: EMNY) létrehozására vonatkozó törvényi elõírás, a foglalkoztatás elõsegítésérõl és a munkanélküliek ellátásáról szóló 1991. évi IV. törvény (továbbiakban: Flt.) módosításának országgyûlési vitája során – képviselõi módosító indítvánnyal – olyan adatfajtákkal is bõvült az EMNY adatköre,
Paragraph Index: 580

(3) A) pont d) és f) pontjainak módosítását. Az adatvédelmi biztos február 24-én kapta meg az Flt. – Egységes Munkaügyi Nyilvántartásra vonatkozó – rendelkezései módosításáról szóló törvénytervezetet, amelybõl az tûnt ki, hogy a minisztérium az adatvédelmi jellegû kifogásokat, aggályokat csak részben osztja. Ugyanakkor – személyes megbeszélésekkel is – megpróbálták arról meggyõzni a biztost, hogy az általa kifogásolt adatköröket csak statisztikai célra kívánják felhasználni. Másnapi válaszlevelében – miközben a minisztérium néhány újabb (például a nyilvántartás induló adatainak összegyûjtésére vonatkozó) adatkezelési kérését támogatta – továbbra is elfogadhatatlannak tartotta, hogy az EMNY-ba kerüljenek a kifogásolt adatok. 2005/87/II. szám Mivel az Országgyûlés soron kívüli eljárással hozzákezdett a foglalkoztatással összefüggõ egyes törvények módosításáról szóló törvényjavaslat tárgyalásához, az adatvédelmi biztos az alábbiakról értesítette a Miniszterelnöki Hivatalt irányító minisztert: „a leveleimben kifejtett álláspontomat továbbra is fenntartom, és azt az országgyûlési szakban a jogalkotóval is ismertetni kívánom”, másfelõl az Országgyûlés Foglakoztatási és munkaügyi bizottsága, Gazdasági bizottsága, Emberi jogi, kisebbségi és vallásügyi bizottsága, Informatikai és távközlési bizottsága, valamint Egészségügyi bizottsága elnökének levelet küldött, amelyben összefoglalta a nyilvántartással kapcsolatos adatvédelmi aggályokat. Az E-kormányzati operatív bizottság pedig írásban és szóban kapott tájékoztatást a kialakult helyzetrõl. Az adatvédelmi biztos a leveleiben részletes kifejtette, hogy miért ragaszkodik a fentiekben említett adatkörök gyûjtésének megtiltásához. Például: „Ezen adatköröknek, ebben a nyilvántartásban, és csak statisztikai célú gyûjtése nem felel meg az adatvédelem alkotmányos követelményeinek (az információs önrendelkezési jog korlátozására nem kényszerítõ okból, nem arányosan, és nem elkerülhetetlenül kerül sor). […] Szeretném elkerülni, hogy egy esetleges alkotmánybírósági eljárás során a teljes nyilvántartás alkotmányossága megkérdõjelezõdjön. Minderre sajnos nagy az „esély”, hiszen sem az uniós adatszolgáltatási kötelezettség teljesítéséhez, sem pedig az érintettek jogainak érvényesítéséhez nem elkerülhetetlen a központi munkaügyi nyilvántartás mûködtetése, és alkotmányosan megkérdõjelezhetõ az is, hogy a munkaügyi ellenõrzés hatékonyabbá tételének célja elégséges okot adna polgárok milliói információs önrendelkezési jogának korlátozására”. Az ügy lezárásának menetében az adatvédelmi biztos arról tájékoztatta a minisztérium közigazgatási államtitkárát, hogy: „Tanulmányozva a „zárószavazás elõtti módosító javaslatot”, tudomásul veszem, hogy az EMNY a személyi alapbérre vonatkozó adatokat csak statisztikai célra (és az érintett munkavállaló általi megismerhetõségre), míg az iskolai végzettségre, illetve szakképzettségre vonatkozó adatokat csak akkor kezeli, ha azok összefüggésben állnak a betöltendõ munkakörrel, azaz azok betöltéséhez szükségesek. Tájékoztatom, hogy – munkatársaink megállapodása alapján – április 20-23. között kerül sor az EMNY elõzetes ellenõrzésére. Abban bízom, hogy ez a vizsgálat a vonatkozó törvényi elõírásoknak megfelelõ adatkezelést és adatfeldolgozást tár fel, így nem lesz jogi akadálya annak, hogy május 3-án meginduljon a nyilvántartás.” A Foglalkoztatási Hivatalban, a Munkaügyi Nyilvántartó Központban (a kialakítás alatt álló számítógépközpontban), és a MARKETLINK Kft.-nél az elõzetes ellenõrzést a – nyilvántartás kialakításban részt vevõ, felügyeletében és üzemeltetésében feladatokat ellátó – vezetõk és munkatársak szóbeli tájékoztatói, a kérdéseinkre kapott válaszok, valamint a rendelkezésünkre bocsátott dokumentációk alapján folytattuk le. Az ellenõrzés során nem volt lehetõségünk mûködés közben megismerni a nyilvántartás egyetlen funkcióját sem, mivel a rendszer valamennyi fontos eleme ekkor még kiépítés alatt állt. A rendszer néhány mûködési funkciója (például a statisztikai adatfeldolgozási modul) az ellenõrzéskor még fejlesztési állapotban volt. A tájékoztatók és a dokumentációk tanulmányozása alapján ugyanakkor azt állapítottuk meg, hogy az EMNY képes lehet arra, hogy a vonatkozó törvény elõírása szerinti célok érdekében, valamint – az ellenõrzés idején még módosulásra váró – törvényben meghatározott adattartalommal a jogszabályok által egyértelmûen szabályozott adatkapcsolatokkal, és megfelelõ adatbiztonsággal mûködjön. Az elõzetes ellenõrzés néhány további tapasztalatáról is tájékoztatta a biztos a minisztériumot:

Source: https://magyarkozlony.hu/hivatalos-lapok/3b08c9aa1c83ab42412c6dad7f256014a9fa0aec/dokumentumok/4aa3e7dbe4f70ece47358342ad647951b82d97ab/letoltes